open-index/open-wikipedia-markdown huggingface dataset:
Anne Osvaldsdatter Bjørkli

**Anne Osvaldsdatter Bjørkli** (født 1951) er en norsk forfatter og oversetter, bosatt i Storsteinnes i Balsfjord, Troms. Ved siden av forfatterskapet har hun vært sauebonde og arbeidet deltid som sekretær i helsevesenet. Hun har hatt verv i Balsfjord historielag og vært leder av Nordnorsk forfatterlag. Hun tok utdanning ved Forfatterstudiet i Tromsø 1993/94.

Hun ble tildelt Blixprisen i 2012.
## Bibliografi
* *Ei jente for mye?* – barnebok, Aschehoug (1991)
* *Ka no, Dokketrine* – barnebok, Eide (1995)
* *Mantel* – lyrikk, Orkana Forlag (1998)
* *Med blåbærsaft på leppene* – barnebok, Eide (1998)
* *Romund Olsen og godstolen* – bildebok, Eide (2002)
* *Når begeret er fullt* – ungdomsbok, Eide (2004)
* *Huskereisa* – barnebok, Margbok (2009)
* *Herr Finkel* – barnebok, Margbok (2014)
* *Loddi gieđas : Fuglen i handa* – barnebok med parallelltekst på nordsamisk og bokmål, Iđut (2022)

;Oversettelser 
* *When the river sleeps* av Easterine Kire til *Mens elva sover* (2018)
* *Gos den leat, Elle?* av Kirsi Paltto til *Hvor er du, Elle?* (2021)
* *Gumppe dimmus* av Niillas Aslaksen Somby til *I ulvens time* (2022)
## Referanser


## Eksterne lenker
* Bøker av Anne Osvaldsdatter Bjørkli digitalisert hos Nasjonalbiblioteket.
Gjerningsperson

**Gjerningsperson** er i strafferett den som har utført en straffbar handling. Den som faller inn under gjerningsbeskrivelsen i straffebudet defineres som gjerningsperson.

I straffeprosessen opereres det med flere parallelle begreper som beskriver hvilket stadie i prosessen en gjerningsperson befinner seg i forhold til påtalemyndigheten eller domstolen. Det kan være som mistenkt, siktet, tiltalt, domfelt eller frikjent. 

Gjerningspersonen kan bli saksøkt i privat straffesak hvis påtalemyndigheten henlegger saken før han/hun blir tiltalt.

## Litteratur
*
*
*
*
*
*

## Eksterne lenker
* Straffeprosessloven § 82 om gjerningspersonen.
* Straffeloven § 322 om gjerningspersonen.
Villmarkens lov

***Villmarkens lov*** er en norsk eventyr- og kriminalfilm fra 1944 i regi av Walter Fyrst. Manuset ble skrevet av Bjørn Fjeld. I rollene ses blant andre Carl Habel, Tryggve Larssen og Einar Tveito.

## Handling
Selskapet *A/S Tamrein* blir hjemsøkt av reintyver. Oppsynsmannenn Terje Vik har gjort alt i sin makt for å stoppe dem, men ulovlighetene har fortsatt. En ny oppsynsmann blir sendt til stedet for å løse problemene. Gjeteren Matti står i ledtog med reintyven Jo Waldor. De planlegger å rydde den nye oppsynsmannen av veien og gjennomføre et stort kupp med 1&nbsp;000 reiner. Foretaket ser ut til å lykkes, men i siste stund stanser Terje Vik dem. Tyvene blir uskadeliggjort.

## Rolleliste
* Carl Habel – Terje Vik, oppsynsmann
* Tryggve Larssen – Matti
* Einar Tveito – Jo Waldor, reintyv
* Joachim Holst-Jensen – Direktøren
* Urda Wilmi – Arvingen
* Karl Aagaard Østvig – Den nye oppsynsmannen
* Astrid Bruun – Aino
* Manina Østvig – Oppsynsmannens hustru

## Referanser


## Eksterne lenker
*
Kjersti Bjørkmo

**Kjersti Bjørkmo** (født 14. oktober 1971) er en norsk forfatter og lyriker. Hun ble født i Vestvågøy, vokste opp i Tromsø, studerte i Bergen og er nå bosatt i Oslo.

## Bibliografi
* 2014: *Jeg har prøvd å bli venn med dyrene* – lyrikk, Cappelen Damm
* 2019: *Hadde du bodd her hadde du vært hjemme nå* – lyrikk, Tiden

## Referanser


## Eksterne lenker
* Presentasjon av Kjersti Bjørkmo i Forfatterkatalogen på Forfattersentrums nettsider
Vigdis Bjørkøy

**Vigdis Bjørkøy** (født 25. april 1958) er en norsk forfatter av barne- og ungdomsbøker.

## Bibliografi
* *Elise og barnevaktene*, barnebok, Bonnier Carlsen (1996)
* *Linn og de andre i revygruppa*, ungdomsbok, Cappelen (1997)
* *Linn og de andre i rampelyset*, ungdomsbok, Cappelen (1999)
* *Haakon og Maud*, Damm (2003). * «Sigrid Undset» Lettlest forlag (2005)
* *Mikkel og Tønnes 1 : Oslo brenner*, barnebok, Front forlag (2012)
* *Mikkel og Tønnes 2: Røverne i Trondhjem*, barnebok, Front forlag (2012)
* *Mikkel og Tønnes 3: Ravnene i Bergen*, barnebok, Front forlag (2014)
* *Mikkel og Tønnes 4: Skatten i København*, barnebok, Front forlag (2015)

## Kilder
* Presentasjon av Vigdis Bjørkøy i Forfatterkatalogen på Forfattersentrums nettsider
Jake

**Jake** er et engelsk mannsnavn som har opprinnelse i hebraiske *Yochanan*, «Gud er nådig». Navnet er i dag vanlig i mange engelsktalende land.

## Etymologi
*Jake* er en variant av *[[Jack]]*, som via *Jackin* og *Jankin* var en diminutiv form av lavtyske *[[Jan]]*. Dette navnet var igjen en kortform via *Jahan* og *Johann* av *Johannes*, som via greske *Ioannes* er en sammentrukket form av hebraiske *Yochanan*, «Gud er nådig».

*Jake* er også en engelsk form av *Jacques*, en fransk form av *Jacobus*, som via greske *Iakobos* har opprinnelse i hebraiske *Ya'aqov*. Dette navnet har usikker opprinnelse, se *[[Jakob]]*.
 
*Jake* er også en variant av finske *Jaakko*, den finske formen av *Jakob*.

## Utbredelse
*Jake* ble tatt i bruk i middelalderen i England. *Jake* har vært et populært mannsnavn i England siden 1990-årene.

*Jake* var et populært navn i USA på slutten av 1800-tallet og igjen fra 1980-årene og hadde en popularitetstopp med 0,2% i 2004.

*Jake* er i dag vanlig i mange engelsktalende land.

|}

## Kjente personer med navnet
Personene i listen er ordnet kronologisk etter fødselsår.
*Jake Beckley (1867&ndash;1918), amerikansk baseballspiller
*Jake Weber (født 1964), engelsk skuespiller
*Jake Gyllenhaal (født 1980), amerikansk skuespiller
*Jake Kaminski (født 1988), amerikansk bueskytter

## Referanser


## Eksterne lenker
Maadi

**Maadi** eller **al-Ma'ad**i (arabisk: المعادى) er en velstående, grønn forstad sør for Kairo i Egypt på østbredden av Nilen ca. tolv km oppover elva fra sentrum av Kairo. Nilen på Maadi er en parallell Corniche, med en strandpromenade og hovedvei nordover inn til Kairo sentrum. Det er ingen bro over Nilen i Maadi; den nærmeste ligger på El Mounib langs ringveien (Tariq al-Da'iri) på vei nordover. Distriktet er populært, og har tiltrukket seg mange internasjonale skikkelser i eksil, samt velstående egyptere, og er i tillegg hjem til et stort antall ambassader, samt internasjonale skoler, idrettsklubber, kulturinstitusjoner. Høyesterett, den konstitusjonelle domstolen i Egypt og det nasjonale egyptiske Geologiske muséet ligger her. Maadi regnes som verdens eldste kobbergruveby fra 3300 f.Kr.

## Referanser


## Eksterne lenker
*
Ole Ingebrigtsen Søreide

**Ole Ingebrigtsen Søreide** (født 30. mai 1824 på Austevoll, død 2. oktober 1904) var en norsk gårdbruker og politiker. Han var bosatt på Eio som ligger et par km sør for Storebø.

Søreide var ordfører i Sund kommune i to perioder, fra 1868 til 1871 og fra 1876 til 1877. På denne tiden var Austevoll en del av Sund, først i 1886 ble Austevoll skilt ut som egen kommune.

## Referanser
Ingrid Bjørkum

**Ingrid Bjørkum** (født 19. februar 1957) er en norsk forfatter, bosatt i Leikanger.

## Bibliografi
* *Mias dagbok*, ungdomsroman, Samlaget (1993)
* *Mia og Mari*, dramatikk (1995)
* *Jonas og jakta på T. Rex.,* dramatikk (1996)

## Referanser


## Eksterne lenker
* Presentasjon av Ingrid Bjørkum i Forfatterkatalogen på Forfattersentrums nettsider
**[https://urn.nb.no/URN:NBN:no-nb_digibok_2007120704033 Mias dagbok]* hos Nasjonalbiblioteket
Mons Nilsen Vorland

**Mons Nilsen Vorland** (1840–1918) var en norsk landhandler og politiker. Han var bosatt på Vorland hvor han også drev et gårdsbruk.

Vorland var i mange år en del av kommunestyret i Sund kommune og var også ordfører i to perioder, fra 1872 til 1873 og fra 1892 til 1898. Mellom disse ordførerperiodene ble Austevoll skilt ut fra Sund som en egen kommune.

## Referanser
Lars R. Lerøen

**Lars Rasmussen Lerøen** (født 18. november 1849 på Lerøy, død 7. juli 1935) var en norsk bankmann, gårdbruker og politiker.

Lerøen var ordfører i Sund kommune fra 1878 til 1891. I løpet av denne perioden ble Austevoll skilt ut fra Sund som en egen kommune. I perioden 1910 til 1912 møtte han på Stortinget som vararepresentant for Gerhard Meidell Gerhardsen.

I 1896 tok ble Sund og Austevoll Sparebank etablert etter initiativ fra Lerøen. Med seg hadde han Mathias Wilhelm Eckhoff som den gang var sogneprest i Sund, samt Nils Telnæs som var kirkesanger. Lerøen var kasserer i banken fra oppstarten og frem til 1920. Deretter var han bankens styreleder frem til 1929.

## Referanser


## Eksterne lenker
*
Sukru Bilgic

**Sukru Bilgic** (født 5. november 1947) er en kurdisk forfatter fra Tyrkia, bosatt i Oslo.

## Bibliografi
* *Yasamaya Sevdali*, noveller (1974)
* *Bulutlar Sevilmez Mi*, noveller (1983)
* *Erken Göcen Koslar*, noveller (1990)
* *Omuzlarimda Gurbet Yanaklarimda Nar Cicekleri* (1997)
* *Integrering fra teori til praksis*, Kulturbro (2000)

## Kilder
* Presentasjon av Sukru Bilgic i Forfatterkatalogen på Forfattersentrums nettsider

## Referanser
Ole S. Kallestad

**Ole Simonsen Kallestad** (født 4. august 1850 på Kallestad, død 29. juli 1938) var en norsk lærer og politiker.

Kallestad gikk lærerskolen på Voss hvor han tok eksamen i 1868. Han arbeidet som lærer på Glesnes og som klokker i Kausland kirke. Da Sund og Austevoll Sparebank ble stiftet i 1896 var Kallestad styremedlem, et verv han beholdt helt frem til 1937, året før han døde.

Kallestad var ordfører i Sund kommune i perioden 1899 til 1916. Med dette er han den ordføreren i Sund som har hatt vervet lengst.

## Referanser
Providence Tool Company

**Providence Tool Company**, senere **Rhode Island Tool Company**, var et amerikansk firma som produserte isenkram og skytevåpen. Selskapet ble startet i 1834 av brødrene Joseph og Jeremiah Arnold. I 1846 slo selskapet seg sammen med William Field & Co og flyttet til Providence, Rhode Island og tok navnet Providence Tool Company. Firmaets hovedbygning ble påbegynt i 1853 av **Providence Forge & Nut Company**, som hadde kjøpt opp Tool Company. I begynnelsen laget selskapet hammere og maskindeler, men under den amerikanske borgerkrigen produserte de våpen for US Army.

På 1870-tallet var Providence Forge & Nut Company den største arbeidsgiveren i Providence, men tidene var dårlige. I 1872 mens de var i ferd med å skille ut våpendelen av produksjonen, fikk de en kontrakt på å produsere Martini-Henry-rifler for Det osmanske riket. Selskapet investerte i nytt produksjonsutstyr og laget store mengder våpen, men tyrkerne hadde problemer med å betale, og i kreditoren overtok våpendelen av produksjonen i 1881. Selskapet hadde imidlertid også kontrakt på å produsere symaskiner for Singer, og den sivile delen av selskapet fortsatte aktiviteten.

Selskapet fortsatte å produsere isenkram og maskindeler fram til det ble lagt ned i 2003. Navnet ble kjøpt opp og i 2008 ble et nytt selskap startet opp igjen under navnet Providence Tool Company, LLC i Plymouth, Wisconsin hvor de produserer bakladere for svartkrutt basert på Henry O. Peabody patent fra 1800-tallet.

## Referanser
Hedda Gabler (2004)

***Hedda Gabler*** er en amerikansk film fra 2004, i regi av Paul Willis.  Manuset til Aaron Thomas, Paul Willis og Kristin Newbom er basert på Henrik Ibsens skuespill, *[[Hedda Gabler]]*, fra 1890. Tittelfigurens norske overklassebakgrunn har i filmen blitt omdannet til amerikansk middelklassetilhørighet. Handlingen er lagt til vår tid. *Hedda Gabler* ble innspilt i Wenatchee i delstaten Washington i løpet seks uker i juni og juli 2002. Seattle-baserte Northwest Film Forum gav prosjektet et såkalt *«start to finish»*-tilskudd og hjalp til med å skaffe til veie resten av finansieringen. Nasjonalkomiteen for Ibsen-satsingen støttet i 2002 prosjektet med NOK .

Premieren fant sted på den internasjonale filmfestivalen i Seattle 12. juni 2004.

## Bakgrunn
Paul Willis har arbeidet med *Hedda Gabler* i mange år. Konseptet for filmen ble utviklet parallelt med arbeidet med en teaterversjon av stykket i 1999 og 2000. Teateroppsetningen skjedde i oktober/november 2000 ved Printer's Devil Theatre i Seattle. Willis fikk med seg skuespillerne fra teateroppsetningen til filmversjonen.

## Rolleliste (i utvalg)
*Heidi Schreck - *Hedda*
*Matt Ford - *Tesman*
*Deron Bos - *Eilert*
*John Abramson - *Brack*
*Tricia Rodley - *Thea*
*Sherry Chastain Schreck  - *Tante Julia*

## Kilder
*''Ny filmatisering av Hedda Gabler'' i Nasjonalbiblioteket
*''HENRIK IBSEN - En filmografi'' i Nasjonalbiblioteket

## Eksterne lenker
* 
* Northwest Film Forum :: Start-To-Finish : Hedda Gabler
Masood Munawer Bhatti

**Masood Munawer Bhatti** (født 30. mai 1944) er en pakistansk forfatter, oversetter og lyriker, bosatt i Drammen.

Han flyttet til Norge i 1984 som politisk flyktning med hjelp av FN, og oversatte flere norske verk til morsmålet urdu, blant annet Ibsens ''Et dukkehjem'', «Ja, vi elsker dette landet» og utgivelser fra Toril Brekke og Tor Obrestad.

## Bibliografi
* *Dev Mala*, lyrikk (1975)
* *Nazman*, lyrikk (1978)
* *Suraj-ki-basharet*, lyrikk (1979)
* *Quaid-e-azam di var*, lyrikk (1979)
* *Kjærlighet og religion, artikler (1980)
* *Sada Sabz Sargam*, lyrikk (1988)
* *Des Nikala*, lyrikk (1992)
* *Khalt – e – Mabhas'', artikler (1994)

## Kilder
* Presentasjon av Masood Munawer Bhatti i Forfatterkatalogen på Forfattersentrums nettsider

## Referanser
Seterelva (Alta)

**Seterelva** (også skrevet *Sæterelva*, nordsamisk: *Bealgejohka*) er ei elv i Alta kommune i Finnmark. Den er ei sideelv til Tverrelva. Elva har utspring fra Storvannet og renner mot nord til den munner ut i Tverrelva rundt en kilometer nordvest for tettstedet Tverrelvdalen.

Tverrelvvassdraget ble vernet mot kraftutbygging i Verneplan I for vassdrag i 1973.

## Referanser
Kongsgården i Oslo

**Kongsgården i Oslo** var kongelig residens i Oslo i middelalderen. Komplekset lå ute på øra rett øst for Mariakirken. Vestre strete bandt sammen kongsgården med bispeborgen, det andre maktsetet i middelalderbyen.

Det eldste anlegget var et ringformet forsvarsanlegg, bygd etter forbilde av samtidige «motte-and-bailey»-anlegg kjent fra England og Frankrike. Det var et ganske enkelt anlegg, en ringformet jord- og grusvoll omgitt av en vollgrav på 40 meter i diameter. Innenfor vollen har det stått et mindre antall tømmerebygninger. Vollen er datert etter myntfunn til 1040 - 1060, noe som samsvarer godt med Harald Hardrådes regjeringstid.

På 1200-tallet ble det oppført et nytt anlegg med forsvarsmurer og bygninger i stein og tegl. Der var også en kongshall av samme type som Håkonshallen i Bergen, men noe mindre med sine 27 x 17,5 meter innvendig mål. Innenfor murene var også en hall i tømmer på 17 x 11 meter, landets største trebygning fra middelalderen. Anlegget kan ha blitt oppført under Håkon IV etter bybrannen i 1223 eller 1254.

Etter brannen i 1254 ble en 15 meter bred vollgrav konstruert mellom borgen og byen. Antakelig strakte den seg fra Alnaelva til fjorden. Tidligere hadde kongsgården tydeligvis ikke blitt ansett som sterk nok, for da hertug Skule angrep i 1240, trakk kongsmennene seg tilbake til den nærliggende Hallvardskirkegården framfor å bli i kongsgården og forsvare seg. Vollgraven fikk kort levetid. Allerede mellom 1260 og 1280 var den i ferd med å gå ut av bruk, gjenfyllingen startet og snart ble det bygd hus med steinkjeller over kanten. På 1700-tallet ble de siste delene gjenfylt, og på slutten av 1800-tallet ble en jernbaneskjæring anlagt gjenom mye av området. 

Borgen kan ha blitt videre utbygd av Håkon V før den antakelig ble angrepet av opprøreren Alv Erlingsson i 1287, samme år som byen brant. Etter at Akershus borg ble bygd på Akersneset vest for byen omkring år 1300, mistet kongsgården sin militære rolle. Den ble kannik-bolig, før den ble revet en gang i første halvdel av 1500-tallet. 

Deler av området rundt kongsgården er utgravd i senere år. I 2023 ble deler av området mellom kongsgården og Alnaelva undersøkt. Her ble et hageanlegg påvist og fragmenter av en tidligere ukjent mur, stolpehull og muliig palisade. Samme år ble bryggefundamenter av så store dimensjoner at de ble antatt å være kongens brygge påvist i sjøen utenfor.

## Referanser


## Litteratur

* *Gunnarsjaa, Arne. Norges Arkitekturhistorie (2006). Abstrakt forlag*.
Thomas T. Midttveit

**Thomas Kristoffer Thommassen Midttveit** (født 6. mars 1878 i Telavåg, død 14. mars 1953) var en norsk offiser og politiker.

Midttveit ble uteksaminert som underoffiser i 1899 og tjenestegjorde først som sersjant i Hardanger Landvernsbataljon. I 1927 ble han forflyttet til Bergen Bataljon hvor han fikk graden løytnant, og fra 1930 var han kvartermester i Hordaland Regiment. Senere drev han fiske og gårdsdrift på Telavåg og var i en årrekke engasjert i Norges Sildesalgslag.

Midttveit var ordfører i Sund kommune i periodene 1917 til 1919 og 1926 til 1928. I likhet med kommunens første ordfører Johan Fritzner Greve skal Midtveit også hevdet å ha sett den sagnomsuste sjøormen i innsjøen Kørelen ved Hammarsland.

## Referanser
Storvatnet (Flakstad)

**Storvannet** er en innsjø i Flakstad kommune i Lofoten. Det ligger øst i kommunen, på eidet mellom Napp og Vareid. Europavei 10 går langs nordsida av vatnet.

## Referanser
Ole N. Høiland

**Ole Nilsen Høiland** (1885–1968) var en norsk fisker og politiker.

Høiland var ordfører i Sund kommune i perioden 1932 til 1942. Han fortsatte som ordfører etter krigsutbruddet i 1940, men i 1942 ble det for vanskelig å etterkomme okkupasjonsmaktens krav og han valgte å trekke seg som ordfører. NS-mannen Mikal Lerøy ble ordfører i kommunen frem til frigjøringen. Høiland fikk da ordførervervet tilbake en kort stund.

## Referanser
Arròs negre

**Arròs negre** er en spansk matrett fra Valencia og Catalonia, med sepiida (eller annen blekksprut) og ris. Retten har flere likhetstrekk med paella.

Den tradisjonelle oppskriften på arròs negre består av blekksprutblekk, sepiida eller annen blekksprut, hvit ris, hvitløk, grønn chilipepper, paprika, olivenolje og fiskebuljong. Mange legger dessuten til annen sjømat, slik som krabbe og reker.

Rettens mørke farve kommer fra blekksprutblekket, som også styrker rettens sjømatsmak.
Storvannet (Alta)

**Storvannet** kan vise til flere innsjøer i Alta kommune i Finnmark:

*Storvannet (Tverrelvdalen i Alta)
*Storvannet (Kvenvik i Alta)
*Storvannet (Talvik i Alta)
Storvannet (Tverrelvdalen i Alta)

**Storvannet** (kvensk: *Kulojärvi*, nordsamisk: *Gulojávri*) er en innsjø i Alta kommune i Finnmark. Den ligger rundt to kilometer sør for tettstedet Tverrelvdalen. Hovedtilløpet er Kristendalsbekken, som kommer fra Store Raipas i sørvest. Mindre bekker kommer også fra Nálganaš i øst. Storvannet har utløp mot nord til Seterelva, som er ei sideelv til Tverrelva.

## Referanser
Sigurd Grimstad

**Sigurd Grimstad** (født 9. juni 1903 i Lindås, død 16. februar 1976) var en norsk skolestyrer og politiker.

Grimstad tok lærerutdannelse på Stord og ble ansatt som lærer i Sund i 1924, senere skolestyrer. Han engasjerte seg tidlig i politikken og var ordfører i Sund kommune i perioden 1952 til 1967.

## Referanser
Kogda my, myortvye, voskresnem?

***Kogda my, myortvye, voskresnem?*** (russisk: **) er et sovjetrussisk stumfilm fra 1918, regissert av Jakov Poselskij. Det er basert på Henrik Ibsens skuespill, *[[Når vi døde vågner]]*, fra 1899.

## Skuespillere
* Mikhail Doronin  
* M. Dunajeva      
* Sofia Volkhovskaja  
* Leonid Zjukov
   
## Referanser


## Eksterne lenker
* 
* ''HENRIK IBSEN - En filmografi''
Anniken Bjørnes

**Anniken Bjørnes** (født 4. november 1972) er en norsk barnebokforfatter og skolebibliotekar, bosatt på Steinkjer.

## Bibliografi
* *Sommerengel*, barnebok, Omnipax (2010)
* *Ballongjegeren*, bildebok, Magikon (2012)

## Kilder
* Presentasjon av Anniken Bjørnes i Forfatterkatalogen på Forfattersentrums nettsider
Kari Due-Andresen

**Kari Due-Andresen** (født 21. mars 1974) er en norsk økonom.

Fra 2015 er hun Handelsbankens sjeføkonom i Norge. Due-Andresen har bakgrunn fra pengepolitisk avdeling i Norges Bank. Hun har også erfaring som finansanalytiker i DNB Markets.

Due-Andresen har mastergrad i både samfunnsøkonomi fra Universitetet i Oslo og siviløkonomistudiet ved Norges Handelshøyskole. 

Kari Due-Andresen etterfulgte Knut Anton Mork som sjeføkonom i Handelsbanken.
Blånering

**Blånering** er en elektrokjemisk oksideringsprosess der jern eller jernlegeringer som stål får et beskyttende lag av jernoksider. Den blå eller blåsvarte fargen skyldes treverdig jernoksid (Fe2O3), magnetitt. Magnetitt er lite reaktivt og tar opp samme volum som jernet som konverteres, slik at metallet får en beskyttende overflate. Den svarte eller blå fargen er vanligvis foretrukket for skytevåpen, men blånering brukes også noen ganger på smykker og andre dekorasjonsgjenstander. Avhengig av hvordan prosessen utføres kan metallet får en blå, svart, brun eller grå overflate. Brunerunfargen skyldes toverdig jern (Fe2O3), rust.

I tillegg til ekte blånering, som er en elektrokjemisk oksideringsprosess, finnes det også noe som kalles **kaldblånering**. Dette er imidlertid en annen kjemisk prosess, der kobbersalter bindes til stålets overflate og etterlater et svart lag. Kaldblånering gir beskyttelse mot rust, men er ikke like holdbart som magnetitt-laget som dannes ved virkelig blånering.

## Se også
* Brunering

## Referanser
Åsmund Bjørnstad

**Åsmund Bjørnstad** (født 9. april 1951) er en norsk professor i genetikk og planteforedling, forfatter og lyriker, bosatt på Ås.

Han er professor ved Norges miljø- og biovitenskapelige universitet. Fra eget fagområde har han skrevet en populærvitenskapelig bok for ungdom, *Korn – frå steinalder til genalder* og boka *Vårt daglege brød. Kornets kulturhistorie*.

## Bibliografi
*  (Lyrikk) 
*  (Lyrikk) 
* *Korn : frå steinalder til genalder*, Landbruksforlaget (2005)
* *Gras*, lyrikk, Samlaget (2006)
* *Kvit stein*, lyrikk, Aschehoug (2009)
* *Vårt daglege brød. Kornets kulturhistorie*, Vidarforlaget (2010)
* *Åkeren på Manhattan : dikt*, lyrikk, Samlaget (2018)
* *Kornboka. Brødets og ølets historie* Dreyer 2021

;Gjendiktning
* 
* Rainer Maria Rilke: *Duino-elegiane*, Aschehoug (2002)
* Dylan Thomas: *Dikt på min gebursdag : 1914-2014*, Bokvennen (2014)

## Referanser


## Kilder
* Presentasjon i Forfatterkatalogen på Forfattersentrums nettsider
* Presentasjon på Aschehougs nettsider
Isaac van Geelkerck

**Isaac van Geelkerck** (født ca. 1615 i Nederland, død 1672 i Gelderland, Nederland), var en nederlandsk ingeniør og festningsplanlegger som virket i Norge fra 1644 til 1656. Han var sønn av den kjente kartograf Nicolas van Geelkercken (ca. 1585-1656) og ble opplært i kartografi av ham.

Isaac van Geelkerck ble i 1644 kalt til tjeneste i Norge som kartograf og festningsplanlegger under Hannibalsfeiden og fortsatte i dansk-norsk tjeneste til han i 1657 vendte tilbake til Nederland, hvor han virket som landmåler til han døde i 1672. Etter at han i 1652 giftet seg med Christina Morjan, datter av Norges første generalpostmester, arbeidet han for postverket og ble i 1653 selv generalpostmester, en stilling han delte med kjøpmann Selius Marselis.

Geelkerck planla og ledet store utbedringsarbeider på festningene Båhus og Marstrand, og han utarbeidet det første kjente kart over Bergen. I slutten av 1640-årene arbeidet han hovedsakelig i Christiania, hvor han i 1648 tegnet det første kjente prospekt av byen og Akershus festning som ramme om hyllingen av kong Frederik III på *Hovedtangen*. I april 1649 fikk han ordre av stattholder Hannibal Sehested om å utarbeide planer for å utvide forsvarsverkene på Hovedtangen øst for den daværende festningen. På kartet av 24. april 1649 foreslår han samtidig å utvide selve byen med to kvartalsrekker utenfor den opprinnelige havnefronten langs Dronningens gate, bak en mur med bastioner ut mot Bjørvika. Han har etterlatt seg flere kart og kartskisser, hvorav mange fremdeles befinner seg i Det Kongelige Bibliotek i København. At han var en dyktig frihåndstegner, vises bl.a. av tegningen fra kongehyllingen i 1648 og en perspektivtegning av havnen med skuter og sjøboder på et kart over byen.

## Referanser


## Eksterne lenker
*
Toulouse Business School

**Toulouse Business School** (**TBS**) er fransk handelshøyskole med hovedsete i Toulouse og avdelinger i London, Paris, Barcelona og Casablanca. Skolen ble etablert i 1903. I tillegg er skolens Executive MBA program rangert som nummer 100 på verdensbasis. Skolens ulike programmer er trippel-akkreditert av internasjonale AMBA, EQUIS, og AACSB. Skolen har bemerkelsesverdige alumni innenfor næringsliv og politikk.

Skolen er kjent for sine grader i luftfarten (i samarbeid med *[[École nationale de l'aviation civile]]*).

## Referanser


## Eksterne lenker
*
Jazeere

***Jazeere*** er en indisk TV-film fra 1991, regissert av Govind Nihalani. Han skrev også manuset, som er basert på Henrik Ibsens skuespill *[[Lille Eyolf]]* fra 1894. Det er en modernisert versjon av historien.

## Rolleliste (i utvalg)
*Irfan    
*Ratna Pathak 
*Jyoti Subash Chandra    
*Swapneil Diwaan - *Lille Eyolf*  
*Irrfan Khan
*Mita Vasisht

## Fotnoter og referanser


## Eksterne lenker
*
Bouchard Pére et Fils

**Bouchard Père et Fils** er en fransk vindyrker, négociant og vinprodusent. Selskapet holder til i Beaune, i Côte de Beaune i vinregionen Burgund i Frankrike

Firmaet ble opprettet som tøyhandleri av Michel Bouchard i 1731, og i 1746 begynte hans sønn Joseph å selge vin og kjøpe opp vinmarker.

Firmaet eier nå (2017)  vinmarker rundt om i Burgund, hvorav  er grand cru-klassifisert og 74 ha er premier cru. Produserer fra eksklusive vinmarker som *[[Montrachet]], [[Corton-Charlemagne]], Beaune Grèves Vigne de l’Enfant Jesus, Volnay Les Caillerets, Meursault Perrières* med flere.

I 1995 solgte familien Bouchard firmaet til Joseph Henriot.

## Vinmarker
Bouchard Père & Fils produserer blant annet i følgende vinmarker.
### Monopol
* Beaune *Clos de la Mousse* 1er Cru rød
* Beaune *Clos Saint-Landry* 1er Cru hvit

### Eksklusive
* Beaune Grèves *Vigne de l’Enfant Jésus* 1er Cru rød
* Chevalier-Montrachet *La Cabotte* Grand Cru hvit
* Beaune du Château 1er Cru hvit
* Beaune du Château 1er Cru rød

## Referanser


## Eksterne lenker
*
Eystein Aslaksson

**Eystein Aslaksson** (født ca. 1337, død 1407) var biskop i Oslo. Han er for historikere særlig kjent for Biskop Eysteins jordebok, en fortegnelse over kirkens eiendommer på Østlandet.

Eystein var sønn av Aslak Steinarsson, og slekta har tradisjonelt vært knyttet til gården Skåne i Nykirke sogn i Borre. Han var kannik (fra 1367) og prost i Oslo, og ble i 1385 valgt til biskop der. Våren 1386 ble han viet og innsatt i embetet av pave Urban VI.

Som biskop var han medlem av riksrådet. I 1388 var han med på å velge dronning Margrete til norsk riksforstander, og året etter var han med på å krone Erik av Pommern til norsk konge. Han deltok ikke på det som i ettertiden står som det viktigste møtet i riksrådet i hans tid, møtet i Kalmar der Kalmarunionen ble vedtatt i 1397. 

I 1405 ble han sendt til England for å forhandle om ekteskap mellom Erik av Pommern og Filippa av Lancaster. Han holdt en preken på latin for den engelske kongen, og ble rost for denne.

## Referanser


## Eksterne lenker
* Øystein Aslaksson hos Norsk biografisk leksikon
Taekwondo under Asialekene 2010

**Taekwondo under Asialekene 2010**. Taekwondo var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 17. og 20. november 2010. Det ble konkurrert i åtte klasser for menn og i åtte for kvinner. 247 utøvere fra trettisju nasjoner deltok. Alle tapende semifinalister fikk bronsemedaljer. Sør-Korea ble beste nasjon med fire gullmedaljer foran Kina som også vant fire gull.

## Medaljer

## Eksterne lenker
* Official website
Momentum (film)

***Momentum*** er en sørafrikansk-amerikansk action- og thrillerfilm fra 2015 regissert av Stephen Campanelli i hans regissørdebut. I de fremste rollene hadde Olga Kurylenko, Morgan Freeman og James Purefoy. Manuset er skrevet av Adam Marcus og Debra Sullivan. Den ble produsert av Donald A. Barton og Anton Ernst. Filmen hadde verdenspremiere ved Fantasia internasjonale filmfestival i Montreal i Canada den 22. juli 2015. Montreal er hjembyen til regissøren. Filmen ble vist i USA fra og med den 16. oktober 2015.

## Handlingsgang
Alex (Olga Kurylenko), en tidligere militær agent som har blitt tyv, blir dratt inn av hennes tidligere partner i en høyteknologisk tyveri, hennes «aller siste jobb». I løpet av bankrøveriet kom ved en tilfeldighet til å stjele en verdifull minnepinne som inneholdt informasjon bestående av inkriminerende bevis. Alex er deretter nådeløst forfulgt av en gruppe agenter ledet av herr Washington (James Purefoy), som har blitt sendt av en anonym senator (Morgan Freeman) for å få minnepinnen tilbake. Mens hun er involvert i en voldelig og frenetisk katt-og-mus-jakt over hele byen, forsøker Alex å avdekke en konspirasjon bak hennes forfølgere.

## Roller
* Olga Kurylenko som «Alexis 'Alex' Farraday»
* James Purefoy som herr «Washington»
* Morgan Freeman som «senatoren»
* Karl Thaning som «Doug MacArthur»

## Mottagelse
*Momentum* fikk generelt negativ omtale fra filmanmelderne. Hos *[[Rotten Tomatoes]]* ble den gitt en vurdering på 29 prosent, et gjennomsnittlig verdi på 3,6/10, samlet fra 14 omtaler. *Metacritic* ga filmen verdi på 18 ut av 100, basert på 5 kritikere, noe som antydet «overveldende mislikt».

## Referanser


## Eksterne lenker
*
Wushu under Asialekene 2010

**Wushu under Asialekene 2010**. Wushu var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 17. og 20. november 2010. Det var ni øvelser for menn og seks for kvinner. 192 utøvere fra trettito nasjoner deltok. Kina ble beste nasjon med ni gullmedaljer foran Iran med tre.

## Medaljer

## Eksterne lenker
* Official website
Opphus skole

**Opphus skole** var en skole i Stor-Elvdal. Den ble oppført i 1954 sammen med bygget som ble brukt som barnehage. Skolen ble nedlagt i 2012.

Bygget brant ned til grunnen 20. oktober 2015.

## Referanser
Daloelva

**Daloelva** (nordsamisk: *Dálujohka*) er ei elv i Storfjord kommune i Troms. Den har utspring fra Jekkivatnet og renner derfra mot øst gjennom Kjeldalen til den munner ut på vestsida av Storfjorden rundt fire kilometer nord for Oteren. Storparten av nedbørfeltet ligger innenfor Lyngsalpan landskapsvernområde.

## Referanser
Leonel Marshall

**Leonel Marshall Borges Junior** (født 25. september 1979) er en cubansk volleyballspiller.

## Referanser


## Eksterne lenker
*
Dyngehus

**Dyngehus borg** (svensk: *Dynge borgruin*) var en norsk borg  ved Skredsvik i Båhuslen. Ruinene ligger i dag i Uddevalla og heter Gullmarsberg. Borgen virket som en festning fra ca. 1250 til starten av 1500-tallet, da den brant ned. Borgen nevnes i norsk diplommateriell flere ganger. Utgravingen av borgen ble utført i 1912-1913 av byråchef Wilhelm Berg, som også gjennomførte utgravningen av Ragnhildsholmen festning på 1880-tallet. Borgen lå i nærheten av Dragsmark kloster.

## Litteratur
* *Gunnarsjaa, Arne. Norges Arkitekturhistorie (2006). Abstrakt forlag*.

## Eksterne lenker
* 
* RAÄ-nummer Skredsvik 146:1. Riksantikvarieämbetet.
Bøhering (dialekt)

**Bøhering** eller **bømål** er den tradisjonelle dialekten i Bø i Telemark. Bøhering er en av de norske dialektene som har bevart flest trekk fra gammelnorsk, om enn ikke i like stor grad som dialektene i de øverste delene av Øvre Telemark, og ligger nær opp til den mest konservative formen for nynorsk (*i-målet*); Johan A. Schulze skriver at «målføret i Bø er god nynorsk, og det har røter langt attende i tidi, heilt til gamalnorsken. Bøheringene har teki godt vare på denne arven». Det er skrevet en god del både på og om bømålet.

Bøhering ble tradisjonelt stort sett snakket av alle sosiale lag blant innfødte i Bø, et herred der så godt som hele befolkningen tilhørte bondestanden og der bondestanden omfattet både småbrukere, mellomstore bønder og et ganske betydelig antall storbønder. Utover på 1900-tallet, særlig fra andre halvdel av århundret, har bøhering etterhvert blitt en utrydningstruet dialekt, ettersom standard østnorsk brer om seg i Bø og andre deler av Midt-Telemark og Øvre Telemark, særlig blant yngre.

Bøhering kan også betegne en person fra Bø.

## Referanser


## Litteratur
*Johan A. Schulze, «Frå Bøheringsmålet», *Bø-soga*, bd. 1, 1972
**[http://urn.nb.no/URN:NBN:no-nb_digibok_2007062004007 Bø-målet i går og i dag : rapport frå ei språkgeografisk og språksosiologisk gransking]* (1980)
*Moltke Moe, *Folkeminne frå Bøherad* (1924)
**Segner og sogur frå Bøherad* (1945)
*Gregar O. Nordbø, *Bøherisk ordliste*
*Inger Lise Solberg og Regine Wærstad, *Talemålet i Bø*,  Bø Mållag, 1977
Troms politidistrikt

**Troms politidistrikt** er et politidistrikt i Troms. Det er (per 2025) Norges nest eldste politidistrikt.

Troms politidistrikt er tillagt politimyndighet på innretninger på norsk kontinentalsokkel og i Norges økonomiske sone nord for 68. breddegrad 30 minutter. Distriktets største byer er Tromsø, Harstad og Finnsnes.

## Organisasjonsmodell
I februar 2016 besluttet justis- og beredskapsminister Anders Anundsen overordnet organisasjonsmodell for politidistriktet:

* Felles enhet for etterretning, forebygging og etterforskning.
* Felles enhet for operativ tjeneste.
* Felles enhet for påtale.
* Felles enhet for forvaltning, utlending og sivil rettspleie.
* Politiets sikkerhetstjeneste.

## Politireformen i 2015
Troms politidistrikt var det eneste politidistriktet i Norge som ikke ble berørt under politireformen i 2015.

## Referanser
Star Carr

**Star Carr** er en steinalderlokalitet sør for Scarborough i østre North Yorkshire i England.

Boplassen er en av de største og mest innholdsrike lokalitetene fra tidlig mesolitikum i Nord-Europa. Stedet har vært nyttet som midlertidig oppholdssted gjennom mange årtier av fire til fem familiegrupper av jeger-sankere. Stedet ligger på en tange ved bredden av det som den gang var en innsjø, og som nå er myr.

De første undersøkelsene ble utført i årene 1949-51 ved arkeologen Grahame Clark fra University of Cambridge. Clarks resultater ble publisert i 1954 og har vært banebrytende for tverrvitenskapelig metodeutvikling innenfor arkeologien. 

Boplassen ble i forbindelse med Clarks undersøkelser datert radiologisk til omkring 7600 BP (før nåtid). Senere er dateringene kalibrert til 8700 - 8350 BP.
Brudekronen

***Brudekronen*** er en norsk svart-hvitt dramafilm fra 1944, i regi av Walter Fyrst. Han skrev også manuset etter en idé av Arne Stig. I rollene ses blant andre Carl Habel, Trygve Svendsen og Ingrid Lysaker.

Den hadde premiere 2. oktober 1944.

## Handling
*Knut Storlien* går over fjellet på vei hjem til foreldregården etter flere år i Sør-Amerika. Han husker ikke helt veien og får hjelp av *Inga*, som bor på en gård i nærheten. De blir vitne til hvordan *Inga*s bror dreper en mann som han skylder penger. *Knut*s yngre bror *Oddmund* har drevet gården i de årene som *Knut* har vært i Sør-Amerika. *Oddmund* vil rive de gamle bygningene og bygge et turisthotell, slik at han kan få penger til sitt utsvevende liv. En sterk konflikt oppstår mellom brødrene. Dessuten har de begge forelsket seg i *Inga*. Hun elsker *Oddmund*, men *Knut* bruker det faktum at han så hennes bror drepe som et knep for å lokke henne til seg. *Knut* innser imidlertid at han ikke har noen sjanse til å få *Inga* og begynner derfor å interessere seg for *Gudrun*, som han senere flytter sammen med. *Knut* gjør tilnærmelser til ei gårdsjente og *Gudrun* flytter fra ham. Hun rammes av lungebetennelse og dør kort tid etterpå. *Gudrun*s bror, *Tallak*, sverger på å hevne seg på *Knut*. Også *Oddmund* vil gjøre opp med *Knut* og det ender med et slagsmål som *Odmund* vinner. *Oddmund* får *Inga* og livet på gården går tilbake til gamle tradisjoner.

## Rolleliste
*Carl Habel – *Oddmund Storlien*
*Trygve Svendsen – *Knut Storlien*
*Ingrid Lysaker – *Inga*
*Willie Hoel – *Tallak*
*Urda Wilmi – *Gudrun*
*Karin Meyer – *Marte*
*Martin Gisti – *Mikkel*
*Eugène Bech – *Kjone, arkitekt*
*Signe Ramberg – *Tallaks mor*
*Halvard Svelle – *Ingas bror*

## Referanser
Hu Dagmar (film)

***Hu Dagmar*** er en norsk dramakomedie fra 1939, i regi av Rasmus Breistein. Den bygger på Ove Arthur Ansteinssons skuespill *[[Hu Dagmar]]*. Breistein og Ansteinsson skrev også filmens manus sammen. I rollene ses blant andre Randi Heide Steen, Arne Bang-Hansen og Eva Sletto.

## Handling
*Sjur* vender en sommerdag tilbake til foreldrehjemmet *Råvangen*. Han har nettopp blitt korporal i Oslo og har med seg sin forlovede *Dagmar* - ei flott og utpreget byjente. *Dagmar* skal bo på *Råvangen* denne sommeren, mens *Sjur* reiser på moen. Hun møtes med stor skepsis både av *Sjur*s familie og av bygdefolket, ikke minst av *Ingeborg*, *Sjur*s gamlekjæreste. Det tar ikke lang tid før *Dagmar* flørter vilt med mennene i bygda og ikke en gang *Sjur*s far, *Ola*, unngår å bli påvirket. Når *Sjur* kommer hjem går paret ut for å danse. *Dagmar* danser med mange karer, *Sjur* drikker seg sanseløst og *Ingeborg* tar seg av ham. Noen dager senere kommer én av *Dagmar*s beundrere, *Jens*, og tilbyr henne 5&nbsp;0000 kroner for å slå opp forlovelsen med *Sjur* og gifte seg med ham i stedet. *Dagmar* trenger pengene og svarer derfor ja. Pengene er imidlertid stjålet og *Dagmar* tvinges til å betale dem tilbake. *Sjur* vender tilbake til *Ingeborg* og er glad for at forholdet til *Dagmar* er slutt.

## Rolleliste
*Arne Bang-Hansen – *Sjur*
*Randi Heide Steen – *Dagmar*
*Eva Sletto – *Ingeborg*
*Einar Vaage – *Ola Råvangen*
*Tove Bryn – *Marte-Marja, Olas hustru*
*Martin Gisti – *Embret Storberget*
*Toralf Sandø – *Jens Sigfridstad*
*Olga Sjøgren – *Olina, tjenestejente*
*Alfred Solaas – *Olaf, gårdsgutt på Råvangen*
*Alf Sommer – *Mentz*
*Astrid Sommer – *Berte-Marja*

## Referanser


## Eksterne lenker
*
Offa

**Offa** er et gammelengelsk mannsnavn.

## Etymologi
*Offa* er antakelig en diminutiv form navn som slutter på *-ulf*, *-wulf* eller *-olf*, som har opprinnelse i urgermanske **&#8209;wulfaz*, «ulv». *Uffa*, *Wuffa', *Yffa*, *Uffe*, *Uffo* og *Uffi* er andre former av navnet.

==Utbredelse==
*Offa* var et populært mannsnavn i England fra 600-tallet til 700-tallet. Navnet var i bruk i England fram til 1000-tallet, men i mindre grad. Den norrøne formen *Ulf* var ikke uvanlig i England på 1000-tallet.


Navnet *Offa* er i dag ikke i bruk, men relaterte navn som *Wolf*, *Ulf'', og lignende er utbredt.

|}

## Kjente personer med navnet
Personene i listen er ordnet kronologisk etter fødselsår.
*Uffe av Angeln (400-tallet), legendarisk konge av Angeln
*Offa av Essex (kongefar) (500-tallet), far til Æscwine av Essex, den første kongen av Essex
*Offa av Northumbria (600-tallet), prins av Norhtumbria
*Offa av Essex (600-tallet), konge av Essex
*Offa av East Anglia (700-tallet), mulig konge av East Anglia
*Offa av Mercia (død 796), konge av Mercia

## Referanser


## Eksterne lenker
Så møtes vi imorgen

***Så møtes vi imorgen*** er en norsk dramafilm fra 1946, i regi av Nils R. Müller (hans debut). Den bygger på romanen *Så møtes vi imorgen* (1936) av Alex Brinchmann og ble omarbeidet til filmmanus av Müller. Filmen handler om den unge mistilpassede *Steffen Berg* og i rollen som ham ses Georg Richter.

## Handling
Den unge studenten *Steffen Berg* har vanskelig for å tilpasse seg samfunnets lover og regler. Etter å ha avbrutt sine legestudier begynner han å arbeide i butikk for å kunne forsørge familien sammen med sin bror *Jørgen* og sin søster *Gerda* og holde moren borte fra aldershjemmet. Én av Steffens venner skal reise til Amerika med sin hustru og trenger penger. Steffen tar 500 kroner fra butikkens kasse. Dagen etter blir det revisjon og Steffens tyveri blir oppdaget. Hans bror betaler tilbake pengene mot at butikken legger ned anklagen, og slik går det.

*Steffen* begynner å arbeide i et veksthus og om kveldene studerer han kunsthistorie. En avhandling han skriver om Parthenon blir godt mottatt. *Steffen* bestemte seg for å fortsette med studiene. Hans fortid umuliggjør imidlertid at han får et stipendium og etter en konflikt med broren reker han gatelangs i Oslo. Når *Steffen* passerer *Henrik Storm*s kontor hører han et skudd bli avfyrt og ser en mann forlate stedet i en bil. En tid senere redder *Steffen* en liten jente fra å bli kjørt i hjel av en bil. Foreldrene er meget takknemlige og når de hører at han er arbeidsløs gir de ham jobb som gartner.

Hos sin nye arbetsgiver kjenner *Steffen* igjen mannen fra *Storm*s kontor som heter *Konrad*. I avisene leser han at *Storm* har blitt myrdet. *Steffen* vil gå til politiet, men endrer seg i siste stund etter å ha bli overtalt av *Konrad*s hustru *Marit*. *Marit* er mye yngre enn sin mann og blir tiltrukket av den unge *Steffen*. *Steffen* får også vite at *Storm* har vært begeistret for *Marit* og at *Konrad* drepte ham av sjalusi.

*Konrad* overrasker en kveld *Steffen* og *Marit*. Han tar senere *Steffen* med på en tur til fjellet. Det går snart opp for *Steffen* at *Konrad* har til hensikt å drepe ham. *Steffen* rykker til i rattet på bilen de kjører i og doningen kjører av veien. *Konrad* dør, mens *Steffen* klarer seg.

## Rolleliste
*Georg Richter – *Steffen Berg*
*Ola Isene – *Konrad Kraft*
*Helen Brinchmann – *Marit Kraft*
*Harald Heide Steen – *Jørgen Berg*
*Unni Torkildsen – *Gerda Berg
*[[Ellen Isefiær]] – *Fru Berg, Steffens mor*
*[[Einar Vaage]] – *Rasmussen*
*[[Helge Essmar]] – *Fengselsdirektøren*
*[[Alfred Helgeby]] – *Museumsdirektøren*
*[[Stevelin Urdahl]] – *Politiker*
*[[Jack Fjeldstad]] – *Politiassistenten*
*[[Alf Sommer]] – *Lagersjefen*
*[[Pehr Qværnstrøm]] – *Kontorsjefen*
*[[Pål Skjønberg]] – *Erik, en venn av Steffen*
*[[Elisabeth Bang]]  – *Eriks venn*
*[[Knut Yran]] – *Pantelåneren*
*Gudrun Heide – *Hybelvertinnen*
*Knut Myrvold – *Kriminalbetjenten*
*[[Bjarne Bø]] – *Gartner*
*Per Eigil Hansson – *Gartner''

## Referanser


## Eksterne lenker
*
Eivind Holmsen

**Eivind Holmsen** (født 5. juli 1894, død 22. mars 1990) var en norsk sportsskytter som konkurrerte i rifle og hagle. 

Han representerte Norge under Sommer-OL 1924, der hans beste resultat var en 7.-plass.

Han representerte Norge i VM i Paris der han vant sølv i leirdue.

Han ble belønnet med to kongepokaler i en periode da kongepokalene kun ble delt ut i hagle hvert fjerde år.

## Eksterne lenker
*
Halvard Angaard

**Halvard Angaard** (1898–1967) var en norsk sportsskytter som konkurrerte i rifle. 

Han representerte Norge under Sommer-OL 1924, der han ble nr. 19 på liggende, frigevær 600 meter. I lagkonkurransen, der det ble skutt på 400, 600 og 800 meter ble det norske laget bestående av Angaard, Otto Olsen, Willy Røgeberg, Olaf Johannessen og Ludvig Larsen nr. 8. 

## Referanser


## Eksterne lenker
*
Nordal Lunde

**Nordal Lunde** (født 15. mai 1875, død 23. november 1942) var en norsk sportsskytter som konkurrerte i hagle. 

Han representerte Norge under Sommer-OL 1920, der hans beste resultat var to 7.-plasser. 

## Referanser


## Eksterne lenker
*
Carl Veidahl

**Carl Veidahl** (født 6. mars 1879, død 27. juli 1974) var en norsk sportsskytter som konkurrerte i rifle. 

Han representerte Norge under Sommer-OL 1912, der hans beste resultat var en 89.-plass. 

## Referanser


## Eksterne lenker
*
Liste over internerte i Guantánamo Bay interneringsleir

**Liste over internerte i Guantánamo Bay interneringsleir** er satt sammen av opplysninger fra flere forskjellige lister. Det er en delvis liste over internerte ved Guantánamo bay interneringsleir («Guantanamo Bay detainment camp») på Cuba. Selv om det er publisert lister over internerte, så er det ikke klart om alle lister er korrekte. Lister har vært i omløp hvor navn har vært utelatt.

Det er også internert illegale immigranter ved Guantánamo. Disse kommer vanligvis fra Cuba, Haiti, og Den dominikanske republikk.

## Bakgrunn
Den 3. mars 2006 friga Department of Defence (DoD) en delvis liste over internerte, etter å ha fått en rettsordre om å frigi navnene. DoD friga først en liste på 317 navn, men friga senere 558 navn 19. april 2006. Samme liste ble publisert 20. april 2006 i annet format. DoD sin begrunnelse for å holde tilbake navn var at dette skjedde for å verne de internertes privatliv.

Navnene på lista var de som hadde blitt vurdert av et *[[combatant status review tribunal]]* (CSRT). Lista inneholdt ikke opplysninger om de flere hundre som hadde blitt holdt i fangeleiren og blitt frigitt før CSRT startet å vurdere sakene. Den inneholdt heller ikke opplysninger om de listede personene fortsatt var i fangeleiren. Lista inneholdt kun opplysninger om den internertes-ID nummer, navnet, og hans nasjonalitet. Den inneholdt ikke opplysninger om personene faktisk var identifisert som stridende («enemy combatants»), om de var frigitt eller tilbakeført til sine hjemland.

Den 15. mai 2006 friga DoD det de sier er en komplett liste over alle 759 tidligere og daværende internerte som hadde blitt holdt i militær forvaring i interneringsleiren. Dette skjedde etter et krav sendt under *Freedom of Information Act* (FOIA) av Associated Press.

Flere av de som ble «repatriert» til Afghanistan, ble aldri løslatt, men kun forflyttet til én fløy i ett afghansk fengsel, der fengselsvokterne er soldater fra USA.

Den 17. juni 2013 publiserte *Miami Herald* en liste over 48 internerte som var merket for «indefinite detainment». Denne lista ble også tilgjengelig etter et krav under FOIA. Det ble kjent 31. mai 2014 at USAs regjering hadde byttet fem av de innsatte (Abdul Haq Wasiq, Mullah Norullah Nori, Khairullah Khairkhwa, Mohammed Nabi og Mohammed Fazi) med en amerikansk soldat (sersjant Bowe Bergdahl) som USA har tiltalt for desertering.

I november 2015 er det kjent at det fortsatt er 107 internerte ved Guantanamo.

## Lista

## Referanser
Storvannet (Kvenvik i Alta)

**Storvannet** er en innsjø i Alta kommune i Finnmark. Den ligger mellom Kvenvik i nord og Eiby i sørøst. Utløpet er mot nord, via en kort bekk ned til Kvenvikvannet.

## Referanser
Alfred Stabell

**Alfred Stabell** (født 30. januar 1862, død 25. mars 1942) var en norsk sportsskytter som konkurrerte i hagle. 

Han representerte Norge under Sommer-OL 1912, der hans beste resultat var en 61.-plass i trap. 

## Referanser


## Eksterne lenker
*
Frantz Rosenberg

**Frantz Rosenberg** (født 27. januar 1883, død 18. januar 1956) var en norsk sportsskytter som konkurrerte i hagle. Han representerte Norge i Sommer-OL 1912, der hans beste resultat var en 24.-plass i trap.

## Bøker
Rosenberg har skrevet bøkene:

* *Storvildtjagt i Britisk Østafrika : optegnelser om dyr- og folkeliv fra en jagtreise rundt Keniaberget og i grænsetraktene mot Abyssinien*, utgitt i Kristiania av Cammermeyer, 1916
* *Storvildtjagt i Norge og Alaska*, utgitt i Oslo av Gyldendal, 1926 (Engelsk utgave: *Big Game Shooting in British Columbia and Norway* (1928))
* *Skytterliv : skytterens abc*, utgitt i Oslo av Damm, 1952

## Referanser


## Eksterne lenker
*
Ole Christiansen Degnæs

**Ole Christiansen Degnæs** (født 29. juni 1877, død 27. mai 1943) var en norsk sportsskytter som konkurrerte i rifle. 

Han representerte Norge i Sommer-OL 1912, der hans beste resultat var en 6.-plass. 

## Eksterne lenker
*
Storvannet (Talvik i Alta)

**Storvannet** (nordsamisk: *Dálbmejávri*) er en innsjø i Alta kommune i Finnmark. Den ligger en kilometer sørvest for Talvik og har utløp mot nordøst til Halselva, som renner ned til Altafjorden. Hovedtilløpet er Vassbotnelva, som munner ut i sørenden av innsjøen.

## Vern
Vassdraget ble vernet mot kraftutbygging i Verneplan II for vassdrag i 1980. Den sørlige delen av innsjøen ligger innenfor Vassbotndalen landskapsvernområde, mens Vassbotnelvas munning er en del av Vassbotndalen naturreservat.

## Referanser
Lågøya (Frogn)

**Lågøya** er en øy i Oslofjorden i Frogn kommune, Akershus. Øya ligger helt nord i kommunen, nord for Håøya og nordvest for Aspond. Øya er ca. 900 m lang i retning nord-sør, og dekker ca. 130 da. Den er bygd ut med fritidseiendommer, derav 21 utleiehytter, med tennisbane og båthus. I april 2022 inngikk Sparebankstiftelsen DNB avtale om kjøp av øya fra Circle K, med forventet overtagelse rundt 1. juli. Det ble avtalt at DNT Oslo og Omegn og Oslofjordens Friluftsråd i fellesskap skulle forvalte øya.

## Referanser